喺廿一世紀初，鋼同木都有好多唔同種，不過鋼都係硬淨過木好多嘅，能夠頂得順比較勁嘅力，所以鋼過山車路軌可以頂到嘅列車速度亦都高一截－響廿一世紀初，速度最高嘅鋼過山車閒閒哋可以去到成時速 150 km 咁快，有啲甚至仲超過時速 200 km －而相比之下，木過山車嘅速度就頂嗮櫳去到時速 120 km 左右。